gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl ast gl gl es gl gl gl gl gl gl gl zh en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Franco resucita para ir de pinchos con Jimmy Giménez-Arnau en Meirás
Luns, segunda feira, 26 de setembro de 2022
Voda e 'contravoda' o venres en Meirás
A Comisión pola Recuperación da Memoria Histórica organiza unha brincadeira reivindicativa que terá lugar ás portas do Pazo de Meirás coincidindo coa voda de súa filla.
Europa Press - 19:00 05/08/2008
Tags: CRMH Pazo de Meirás
A Comisión pola Recuperación da Memoria Histórica (CRMH) organizou "unha concentración pacífica" ante as portas do Pazo de Meirás o próximo venres con motivo da celebración da voda de Leticia Giménez-Arnau Martínez-Bordiu, neta da filla de Franco, para solicitar "a devolución do pazo ao pobo" da localidade coruñesa de Sada.
Coa colaboración da comparsa coruñesa 'Os Maracos', os integrantes da agrupación escenificarán unha "voda" na entrada do pazo. "O caudillo volverá á vida e acompañará a noiva como padriño e estará escoltado por un destacamento da Garda Mora e será recibido á entrada do Pazo polo 'xefe nacional do Movemento Nacional', entre outras autoridades," explicou Manuel Monge, voceiro da CRMH.
Monge engadiu que ademais entregarán a cada un dos convidados un folleto informativo sobre a historia do Pazo de Meirás titulado 'O pazo de Meirás é o imposto revolucionario de 1938' para transmitir a familia "de xeito pacífico, que xa gozaron bastante del e agora deben devolvelo"; e que invitarán a tortilla e empanada "a todo o que queira acudir, aínda que será un menú moi diferente ao do interior".
Para iso informaron de que xa pediron permiso á subdelegación del goberno español na Coruña cun escrito no que no que se comprometen a non cortar o tráfico, nin impedir a entrada dos convidados á voda. "Queda claro que o obxectivo non é impedir ou boicotear a voda, senón reclamar a devolución do Pazo ao pobo", sentenciou.
Por outro lado, o voceiro da CRMH avanzou que están en conversacións co pai da noiva, Jimmy Giménez-Arnau "porque xa que non está invitado á voda oficial, quizais queira vir a esta porque ademais sabemos que está a favor da devolución", apuntou.
Así incidiu en que "é positivo" que a Consellaría de Cultura iniciara os trámites para declaralo Ben de Interese Cultural, pero "o importante é devolvelo ao pobo", para o que xa enviaron un documento á ministra de Administracións Públicas, Elena Salgado, para que pida a devolución e, de non o facer, advertiu de que iniciarán "as actividades xudiciais oportunas".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto